hippolytus-of-rome.commentarii-in-danielem 3.15
Οὓς ἰδὼν ὁ βασιλεὺς καὶ ἔμφοβος γενόμενος τρόμῳ τε πολλῷ συσχεθεὶς ἐβόησεν ἐν ἰσχύϊ τοῦ εἰσαγαγεῖν μάγους Χαλδαίους Γαζαρηνούς · μὴ νοῶν , ὅτι οὐ τούτοις ἐξὸν ἦν τὰ τοῦ θεοῦ γράμματα ἀναγινώσκειν , ἀλλὰ τοῖς ἐκ παιδὸς νόμον θεοῦ ἠσκηκόσιν καὶ τὰ θεῖα γράμματα ἐκ πατέρων ἐπεγνωκόσιν . κληθέντων οὖν πάντων ἔφη πρὸς αὐτοὺς ὁ βασιλεύς · ὃς ἂν ἀναγνῷ τὴν γραφὴν ταύτην καὶ τὴν σύγκρισιν αὐτῆς γνωρίσῃ μοι , πορφύραν ἐνδύσεται καὶ ὁ μανιάκης ὁ χρυσοῦς ἐπὶ τὸν τράχηλον αὐτοῦ καὶ τρίτος ἐν τῇ βασιλείᾳ μου ἄρξει . καὶ ἐπορεύοντο πάντες οἱ σοφοὶ τοῦ βασιλέως καὶ οὐκ ἠδύναντο τὴν γραφὴν ἀναγνῶναι , οὐδὲ τὴν σύγκρισιν αὐτῆς γνωρίσαι τῷ βασιλεῖ . πόσοι γὰρ τότε τῶν Βαβυλωνίων πολλοῖς τρόποις μηχανώμενοι ἐβούλοντό τι ξένον ῥῆμα πλάσαντες ἀρέσαι τῷ βασιλεῖ καὶ πορφύραν ἐνδύσασθαι καὶ ἐπὶ θρόνῳ τρίτῳ δοξασθῆναι ; ἀλλ’ ἦν ἀποκεκρυμμένον ἀπ’ αὐτῶν τὸ ῥῆμα . ἠμβλύνθησαν γὰρ οἱ ὀφθαλμοὶ αὐτῶν καὶ ἐπηρώθη τὰ νοήματα τῆς καρδίας αὐτῶν · γινώσκει γὰρ ὁ κύριος τοὺς διαλογισμοὺς τῶν σοφῶν , ὅτι εἰσὶν μάταιοι . πάντων οὖν παραιτουμένων ἐταράχθη ἡ καρδία τοῦ βασιλέως καὶ ἡ μορφὴ αὐτοῦ ἠλλοιώθη , καὶ οἱ μεγιστᾶνες αὐτοῦ συνεταράσσοντο . τότε δὴ ἀκούσασα ἡ βασίλισσα τὸ γεγονὸς εἰσῆλθεν εἰς τὸν οἶκον τοῦ πότου καὶ εἶπεν τῷ βασιλεῖ · μὴ ταρασσέτωσάν σε οἱ διαλογισμοί σου , καὶ ἡ μορφή σου μὴ ἀλλοιούσθω · ἔστιν ἀνὴρ ἐν τῇ βασιλείᾳ σου , ἐν ᾧ πνεῦμα θεοῦ , καὶ ἐν ταῖς ἡμέραις τοῦ πατρός σου γρηγόρησις καὶ σύνεσις εὑρέθη ἐν αὐτῷ · καὶ ὁ βασιλεὺς Ναβουχοδονόσορ ὁ πατήρ σου ἄρχοντα ἐπαοιδῶν , μάγων , Χαλδαίων γαζαρηνῶν κατέστησεν αὐτόν . ὅτι πνεῦμα θεοῦ περισσὸν ἐν αὐτῷ καὶ φρόνησις καὶ σύνεσις , συγκρίνων ἐνύπνια καὶ ἀναγγέλλων κρατούμενα καὶ λύων συνδέσμους , Δανιήλ · καὶ ὁ βασιλεὺς ἐπέθηκεν αὐτῷ ὄνομα Βαλτάσαρ . νῦν οὖν κληθήτω καὶ τὴν σύγκρισιν ἀναγγελεῖ σοι .
Lemmas: ὅς εἶδον ὁ βασιλεύς καί ἔμφοβος γίγνομαι τρόμος τε πολύς συνέχω βοάω ἐν ἰσχύς ὁ εἰσάγω μάγος Χαλδαῖος Γαζαρηνός · μή νοέω , ὅτι οὖον οὗτος ἔξεστι εἰμί ὁ ὁ θεός γράμμα ἀναγιγνώσκω , ἀλλά ὁ ἐκ παῖς νόμος θεός ἀσκέω καί ὁ θεῖον γράμμα ἐκ πατήρ ἐπιγιγνώσκω . καλέω οὖν πᾶς φημί πρός αὐτός ὁ βασιλεύς · ὅς εἄν ἀναγιγνώσκω ὁ γραφή οὗτος καί ὁ σύγκρισις αὐτός γνωρίζω ἐγώ , πορφύρα ἐνδύω καί ὁ μανιάκης ὁ χρύσεος ἐπί ὁ τράχηλος αὐτός καί τρίτος ἐν ὁ βασίλεια ἐγώ ἄρχω . καί πορεύω πᾶς ὁ σοφός ὁ βασιλεύς καί οὐ δύναμαι ὁ γραφή ἀναγιγνώσκω , οὐδέ ὁ σύγκρισις αὐτός γνωρίζω ὁ βασιλεύς . πόσος γάρ τότε ὁ Βαβυλώνιος πολύς τρόπος μηχανάομαι βούλομαι τίς ξένος ῥῆμα πλάσσω ἀρέσκω ὁ βασιλεύς καί πορφύρα ἐνδύω καί ἐπί θρόνος τρίτος δοξάζω ; ἀλλά εἰμί ἀποκρύπτω ἀπό αὐτός ὁ ῥῆμα . ἀμβλύνω γάρ ὁ ὀφθαλμός αὐτός καί πηρόω ὁ νόημα ὁ Καρδία αὐτός · γιγνώσκω γάρ ὁ κύριος ὁ διαλογισμός ὁ σοφός , ὅτι εἰμί μάταιος . πᾶς οὖν παραιτέομαι ταράσσω ὁ καρδία ὁ βασιλεύς καί ὁ μορφή αὐτός ἀλλοιόω , καί ὁ μεγιστάν αὐτός συνταράσσω . τότε δή ἀκούω ὁ βασίλισσα ὁ γίγνομαι εἰσέρχομαι εἰς ὁ οἶκος ὁ πότος καί εἶπον ὁ βασιλεύς · μή ταράσσω σύ ὁ διαλογισμός σύ , καί ὁ μορφή σύ μή ἀλλοιόω · εἰμί ἀνήρ ἐν ὁ βασίλεια σύ , ἐν ὅς πνεῦμα θεός , καί ἐν ὁ ἡμέρα ὁ πατήρ σύ γρηγόρησις καί σύνεσις εὑρίσκω ἐν αὐτός · καί ὁ βασιλεύς Ναβουχοδονόσορ ὁ πατήρ σύ ἄρχω ἐπαοιδός , μάγος , Χαλδαῖος γαζαρηνός καθίστημι αὐτός . ὅτι πνεῦμα θεός περισσός ἐν αὐτός καί φρόνησις καί σύνεσις , συγκρίνω ἐνύπνιος καί ἀναγγέλλω κρατέω καί λύω σύνδεσμος , Δανιήλ · καί ὁ βασιλεύς ἐπιτίθημι αὐτός ὄνομα Βαλτάσαρ . νῦν οὖν καλέω καί ὁ σύγκρισις ἀναγγέλλω σύ .